NORAKSTS

|  |  |
| --- | --- |
| 25.03.2022. | Nr.5/30 |
|  |  |

**ATBALSTS SIA GREN JELGAVA EIROPAS SAVIENĪBAS FONDA PROJEKTU “KURINĀMĀ DIVERSIFIKĀCIJA ESOŠAJĀ DABAS GĀZES KATLU MĀJĀ KALNCIEMA CEĻĀ 109B, JELGAVĀ” UN “KURINĀMĀ DIVERSIFIKĀCIJA ESOŠAJĀ DABAS GĀZES KATLU MĀJĀ NERETAS IELĀ 10A, JELGAVĀ” IESNIEGUMU IESNIEGŠANAI**

(ziņo: I.Škutāne)

**Atklāti balsojot: PAR – 15** (A.Rāviņš, R.Vectirāne, V.Ļevčenoks, M.Buškevics, I.Bandeniece, I.Priževoite, J.Strods, R.Šlegelmilhs, U.Dūmiņš, M.Daģis, A.Eihvalds, A.Pagors, A.Rublis, A.Tomašūns, G.Kurlovičs), **PRET – nav**, **ATTURAS – nav**,

Saskaņā ar likuma ”Par pašvaldībām” 15. panta pirmās daļas 1. punktu, Ministru kabineta 2017.gada 22.augusta noteikumu Nr. 495 ”Darbības programmas "Izaugsme un nodarbinātība" 4.3.1. specifiskā atbalsta mērķa "Veicināt energoefektivitāti un vietējo AER izmantošanu centralizētajā siltumapgādē" otrās un trešās projektu iesniegumu atlases kārtas īstenošanas noteikumi" 12.1, 12.2, un 36.1 2. punktu un ņemot vērā, ka starp SIA Gren Jelgava (līdz 2008. gada 14. aprīlim - Sabiedrība ar ierobežotu atbildību "JELGAVAS KOĢENERĀCIJA"; līdz 2021.gada 5.augustam - SIA "Fortum Jelgava") un Akciju sabiedrību ”Jelgavas siltumtīklu uzņēmums” noslēgts 2004. gada 14. oktobra Nomas līgums (apstiprināts ar Jelgavas domes 2004.gada 7.oktobra lēmumu Nr.13/1) (turpmāk – Nomas līgums), SIA Gren Jelgava 2022.gada 24.marta vēstuli Nr.1-09/97e ar lūgumu atbalstīt SIA Gren Jelgava projektu “Kurināmā diversifikācija esošajā dabas gāzes katlu mājā Kalnciema ceļā 109B, Jelgavā” un 2022.gada 24.marta vēstuli Nr.1-09/98e ar lūgumu atbalstīt SIA Gren Jelgava projektu “Kurināmā diversifikācija esošajā dabas gāzes katlu mājā Neretas ielā 10A, Jelgavā” (turpmāk arī – Projekti),

**JELGAVAS VALSTSPILSĒTAS DOME NOLEMJ:**

1. Atbalstīt SIA Gren Jelgava (reģ. Nr.50003549231, juridiskā adrese Pasta iela 47, Jelgava), vienīgās centralizētās siltumenerģijas piegādātājas Jelgavas valstspilsētas administratīvajā teritorijā, dalību darbības programmas "Izaugsme un nodarbinātība" 4.3.1.specifiskā atbalsta mērķa "Veicināt energoefektivitāti un vietējo AER izmantošanu centralizētajā siltumapgādē" otrās un trešās projektu iesniegumu atlases kārtā, iesniedzot:
	1. projekta “Kurināmā diversifikācija esošajā dabas gāzes katlu mājā Kalnciema ceļā 109B, Jelgavā” iesniegumu;
	2. projekta “Kurināmā diversifikācija esošajā dabas gāzes katlu mājā Neretas ielā 10A, Jelgavā” iesniegumu.
2. Uzdot SIA Gren Jelgava, kas Jelgavas valstspilsētas pašvaldības teritorijā sniedz pakalpojumu ar vispārēju tautsaimniecisku nozīmi (centralizētās siltumapgādes pakalpojumu), uzturēt un atjaunot nepieciešamo tehnisko aprīkojumu un infrastruktūru, nodrošinot ar Nomas līgumu uzdotā siltumapgādes nodrošināšanas uzdevuma īstenošanai saistīto sistēmu ekspluatāciju un to tehniskā stāvokļa atbilstību spēkā esošo normatīvo aktu prasībām.
3. Lai nodrošinātu pakalpojuma ar vispārēju tautsaimniecisku nozīmi (centralizētās siltumenerģijas apgāde) izpildi, noteikt SIA Gren Jelgava iespējas saņemt kompensācijas maksājumus – investīcijas Projektu realizācijai. Kompensācijas maksājumu aprēķināšana, kontrole un pārskatīšana, kā arī kompensācijas pārmaksas novēršana un pārmaksāšana notiek atbilstoši Eiropas Savienības un Latvijas Republikas normatīvajiem aktiem.
4. Vadoties no Eiropas Komisijas 2011.gada 20.decembra lēmuma 2012/21/ES “Par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi” 2.panta otrā apakšpunkta, uzticēt SIA Gren Jelgava sniegt pakalpojumu ar vispārēju tautsaimniecisku nozīmi (centralizētās siltumenerģijas piegādi) uz desmit gadu termiņu Nomas līguma ietvaros. Pēc minētā termiņa beigām šis lēmums ir piemērojams tikai tiktāl, cik no pakalpojuma sniedzēja tiek prasīts vērā ņemams ieguldījums, kas ir jāamortizē ilgākā periodā saskaņā ar vispārpieņemtiem grāmatvedības  principiem.

Domes priekšsēdētājs *(paraksts)* A.Rāviņš

NORAKSTS PAREIZS

Administratīvās pārvaldes

Kancelejas vadītāja B.Jēkabsone

2022. gada 25. martā